**LĒMUMS**

**2023.gada 27.aprīlī Nr.** **423**

**Par Durbes ezera ekspluatācijas (apsaimniekošanas) noteikumu 2022.-2032.gadam apstiprināšanu**

Dienvidkurzemes novada pašvaldība īsteno Interreg V-A Latvijas-Lietuvas pārrobežu sadarbības projektu “Ezeru pārvaldība un apsaimniekošana Kurzemē un Ziemeļlietuvā”, projekta akronīms ir LIVE LAKE (turpmāk- Projekts).

Viena no projekta aktivitātēm ir Durbes ezera ekspluatācijas (apsaimniekošanas) noteikumu izstrāde, ko veica Daugavpils Universitātes aģentūra “Latvijas hidroekoloģijas institūts” saskaņā ar 2022.gada 25.janvārī noslēgto līgumu Nr.DKN/2022/4.7/55-PAK (turpmāk – Līgums).

Atbilstoši Līgumam ir sagatavots dokuments “Durbes ezera ekspluatācijas (apsaimniekošanas) noteikumi 2022.-2032.gadam”, ietverot Ministru kabineta 2005.gada 27.decembra noteikumos Nr.1014 “Ūdens objektu ekspluatācijas (apsaimniekošanas) noteikumu izstrādāšanas kārtība” (turpmāk- Noteikumi Nr.1014) un Ministru kabineta 2011.gada 12.jūlija noteikumos Nr.549 “Noteikumi par ūdens objektiem, kuru hidroloģiskais režīms regulējams ar hidrotehniskajām būvēm” (turpmāk- Noteikumi Nr.549) minētās dokumenta izstrādāšanas un saskaņošanas prasības.

Izstrādātais dokuments, atbilstoši Noteikumiem Nr.1014 un Nr.549 ir saskaņots ar valsts zinātnisko institūtu “Pārtikas drošības, dzīvnieku veselības un vides zinātnisko institūtu “BIOR””, Dabas aizsardzības pārvaldi, VSIA “Zemkopības ministrijas nekustamie īpašumi”, Valsts ugunsdzēsības un glābšanas dienestu un Valsts vides dienesta atļauju pārvaldi.

Ņemot vērā iepriekš minēto un pamatojoties uz Pašvaldību likuma 5.panta pirmo daļu un 10.panta pirmās daļas 21.punktu,

**Dienvidkurzemes novada pašvaldības dome** **NOLEMJ:**

1. Apstiprināt Durbes ezera ekspluatācijas (apsaimniekošanas) noteikumus 2022.-2032.gadam (pielikumā).
2. Uzdot Attīstības un uzņēmējdarbības daļas projektu vadītājai S.Rozenšteinai 1.punktā minētos noteikumus elektroniskā veidā iesniegt Sabiedrisko attiecību un mārketinga daļas sabiedrisko attiecību speciālistei M.Kurčanovai publicēšanai Dienvidkurzemes novada pašvaldības mājaslapā [www.dkn.lv](http://www.dkn.lv).

Domes priekšsēdētāja vietnieks

tautsaimniecības jautājumos (paraksts\*) Aivars Galeckis

Lēmums nosūtāms:

Administratīvajai daļai,

Attīstības un uzņēmējdarbības daļai,

Sabiedrisko attiecību un mārketinga daļai

Nekustamo īpašumu daļai